Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 598/14/8811	Trebišov, 4.2.2015
EEČ : 2-69-33-2015

U Z N E S E N I E

Trestná vec:	obvinený XXXXX 
Zločin:	Lúpež podľa § 188 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 26.08.2014 v čase okolo 00.30 h v meste XXXXX na ul. M. R. Štefánika pri predajni Elro došli so spoluobvinenými XXXXX    a XXXXX k poškodenému XXXXX, tohto spoločne fyzicky napadli, ml. obv. XXXXX ho opakovane kopol do oblasti hlavy a brucha a ml. obv. XXXXX ho kopol do oblasti nôh, následne XXXXX s XXXXX odcudzil poškodenému voňavku nezistenej značky v hodnote 18,70 eur a finančnú hotovosť v sume 51,20 eur, čím spôsobili poškodenému škodu vo výške 69,90 eur a podľa predbežnej lekárskej správy zranenia s dobou liečenia a práceneschopnosti do 7 dní,

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením vyšetrovateľa OR PZ v Trebišove  sp. zn. ORP-472/1-VYS-TV-2014 z 26.08.2014 bolo vznesené obvinenie XXXXX za zločin lúpeže podľa    § 188 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 

	Úkonmi, ktoré boli v predmetnej trestnej veci vykonané bolo preukázané, že tento skutok obv. XXXXX má znaky zločinu lúpeže podľa § 188 ods. 1 Tr. zák.

	V rámci vyšetrovania bol okrem iných úkonov vyžiadaný aj znalecký posudok XXXXX a XXXXX, znalcov z odboru zdravotníctva, odvetvie psychiatria, ktorým bol posúdený duševný stav obv. XXXXX.

	Zo záveru tohto znaleckého posudku je zrejmé, že obv. XXXXX v čase spáchania skutku nebol schopný v plnom význame pochopiť zmysel trestného konania, bola u neho zistená mentálna retardácia ľahkého stupňa.

	V konkrétnom prípade teda nebol schopný chápať, že jeho správanie bolo nebezpečné a nemohol svoje konanie ovládať.

	Podľa § 215 ods. 1 písm. e Tr. por. prokurátor zastaví trestné stíhanie ak obvinený nebol v čase činu pre nepríčetnosť trestne zodpovedný. 

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavel Kica
prokurátor